

  **REPUBLIKA HRVATSKA**

**BRODSKO-POSAVSKA ŽUPANIJA**

 **OPĆINA REŠETARI**

KLASA:013-02/23-01/03

URBROJ: 2178-18-01/01-23-1

Rešetari, 05. lipanj 2023. godine

**SAVJETOVANJE SA ZAINTERESIRANOM JAVNOŠĆU**

***Nacrt prijedloga Akcijskog plana energetski održivog razvitka i prilagodbe na klimatske promjene Općine Rešetari***

Temeljem čl. 11. Zakona o pravu na pristup informacijama (NN 25/13, 85/15 i 69/22) Općina Rešetari provodi savjetovanje s javnošću pri donošenju Akcijskog plana energetski održivog razvitka i prilagodbe na klimatske promjene Općine Rešetari (u daljnjem tekstu: Akcijski plan), putem svoje internetske stranice, objavom njegovog nacrta.

U prilogu predstavljamo nacrt Akcijskog plana.

SECAP-i ili AKCIJSKI PLANOVI ENERGETSKI ODRŽIVOG RAZVITKA I KLIMATSKIH PROMJENA su strateški planovi koje razvijaju jedinice lokalne samouprave i prihvaćaju ih nakon pristupanja sporazumu gradonačelnika za klimu i energiju.

U listopadu 2015. g., nakon postupka konzultacija o budućnosti Sporazuma gradonačelnika, Europska komisija pokrenula je integrirani Sporazum gradonačelnika za klimu i energiju, koji nadilazi ciljeve postavljene za 2020. g. Potpisnici Sporazuma obvezuju se da će smanjiti emisije CO2 (i po mogućnosti drugih stakleničkih plinova) i usvojiti zajednički pristup za ublažavanje i prilagodbu klimatskim promjenama. Kao posljedica, stvorena je nova, unaprijeđena inačica SEAP-a, tj. SECAP. Prilagodba podrazumijeva predviđanje štetnih utjecaja klimatskih promjena i poduzimanje odgovarajućih radnji za sprječavanje ili minimiziranje štete koju mogu prouzročiti ili pak iskorištavanje prilika koje se mogu pojaviti. Dokazano je da svaka dobro planirana i rano provedena prilagodba može uštedjeti novac i spasiti živote. SECAP zadržava iste procedure koje su sadržane u SEAP-u, ali se razlikuje u sljedećem:

Cilj: SECAP ima za cilj definiranje radnji koje omogućavaju smanjenje emisije CO2 za najmanje 40%.

**Savjetovanje s javnošću je otvoreno je od 05. lipnja do 05. srpnja 2023. godine.**

Pozivamo Vas da dostavite svoje prijedloge, komentare i primjedbe na predloženi *Nacrt prijedloga Akcijskog plana energetski održivog razvitka i prilagodbe na klimatske promjene Općine Rešetari* putem e-maila na adresu opcina-resetari@sb.t-com.hr na obrascu u prilogu.

Mišljenja, prijedlozi i primjedbe za vrijeme trajanja javne rasprave i savjetovanja mogu se uputiti putem obrasca (u prilogu) na stranici Savjetovanje sa zainteresiranom javnošću. Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Nacrta prijedloga Akcijskog plana na koje se odnose te biti dostavljeni u gore navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti *Izvješće o usvojenim i odbijenim prijedlozima* koje će biti javno objavljeno na web stranici Općine Rešetari – [www.resetari.hr](http://www.resetari.hr).

Na temelju pristiglih prijedloga sudionika savjetovanja formulirat će se konačni tekst *Prijedloga* *Akcijskog plana energetski održivog razvitka i prilagodbe na klimatske promjene Općine Rešetari* o čijem će usvajanju raspravljati Općinsko vijeće Općine Rešetari kao nadležno predstavničko tijelo.

 ***NAČELNIK***

 ***Zlatko Aga***